
ΔΙΑΚΗΡΥΞΗ
Ο Δήμαρχος Σερβίων διακηρύττει ότι: 
Εκτίθεται σε πλειοδοτική φανερή και προφορική δημοπρασία η διάθεση καυσόξυλων για εμπορία και κάλυψη ατομικών αναγκών των κατοίκων της κοινότητας Μεταξά του Δήμου Σερβίων σύμφωνα με: 

1. Τις διατάξεις της παρ. 1 του άρθρου 197 του Ν. 3463/2006 (ΦΕΚ 114 Α΄/08-06-2006),όπου ορίζεται ότι: «Η διαχείριση, η καλλιέργεια και η εκμετάλλευση των δημοτικών ή κοινοτικών δασών και των δασικών γενικά εκτάσεων γίνεται σύμφωνα με τη δασική νομοθεσία. Η εκμίσθωση της εκμεταλλεύσεως γίνεται με δημοπρασία».
2. Τις διατάξεις του άρθρου 3 του Π.Δ. 270/1981 «Περί καθορισμού των οργάνων, της διαδικασίας και των όρων διενέργειας δημοπρασιών δι' εκποίησιν ή εκμίσθωσιν πραγμάτων των δήμων και κοινοτήτων» (ΦΕΚ 77 Α΄/30-03-1981)
3. Τις διατάξεις της παρ. 1 του άρθρου 147του Δασικού Κώδικα (Ν.Δ. 86/1969, ΦΕΚ 7 Α΄/18-01-1969), όπου ορίζεται ότι: «Η διαχείριση των δημοτικών και κοινοτικών δασών και δασικών περιοχών ενεργείται από τα οικεία δημοτικά συμβούλια, η δε εκμίσθωση με πλειοδοτική δημοπρασία επί τη βάσει εγκεκριμένου δασοπονικού σχεδίου ή εκθέσεως ή πίνακα υλοτομίας»

4. Τις διατάξεις του άρθρου168 του Δασικού Κώδικα (Ν.Δ. 86/1969, ΦΕΚ 7 Α΄/18-01-1969), περί «Υλοτομία επί ελαττωμένου μισθώματος ή φόρου ως και ατελείς» 
5. Τις διατάξεις του άρθρου 176 του Δασικού Κώδικα (Ν.Δ. 86/1969, ΦΕΚ 7 Α΄/18-01-1969), περί «Ατελείς άδειες»

6. Την Υ.Α. του Υ.Π.ΕΝ.  ΥΠΕΝ/ΔΔΔ/151362/673 (ΦΕΚ 707 Β΄/07-03-2017) με θέμα «Τιμές ανάθεσης υλοτομικών εργασιών και λοιπών εργασιών συγκομιδής».
7. Την Υ.Α. του Υ.Π.ΕΝ.  151364/675 (ΦΕΚ 821 Β’/15-3-2017), με θέμα «Διάθεση καυσόξυλων για κάλυψη ατομικών αναγκών των κατοίκων».
8. Την Υ.Α. του Υ.Π.ΕΝ.  ΥΠΕΝ/ΔΔΔ/105934/3418 (ΦΕΚ 6013 Β΄/17-07-2023) με θέμα «Πίνακας Διατίμησης Δασικών Προϊόντων, διαχειριστικού έτους 2023».
9. Τον Πίνακα Υλοτομίας  που περιλαμβάνεται στην Διαχειριστική Μελέτη του Δημοτικού Δάσους Μεταξά του Δήμου Σερβίων για τα διαχειριστικά έτη 2019 έως και 2028, όπως αυτός έχει εγκριθεί με την υπ’ αριθμ. 96338/26-08-2022 (ΑΔΑ: Ψ4Κ4653Π8-Ο0Ι) Απόφαση του Γενικού Γραμματέα του Υπουργείου Περ/ντος& Ενέργειας  για την κάλυψη ατομικών αναγκών σε καυσόξυλα των κατοίκων της Τοπικής κοινότητας Μεταξά
10. Την με αριθμό 73/2026 Απόφαση του Δημοτικού Συμβουλίου με θέμα: «Περί  λήψης απόφασης για την εκμετάλλευση Δημοτικού Δάσους της Δημοτικής Κοινότητας Μεταξά σύμφωνα με την εγκεκριμένη διαχειριστική μελέτη»

11. Το άρθρο 9 του Ν. 5056 (ΦΕΚ 163 Α΄/06-10-2023)

12. Την με αριθμό 207/2026 Απόφαση της Δημοτικής Επιτροπής του Δήμου Σερβίων
και τους ακόλουθους όρους:
1. Η δημοπρασία είναι φανερή, πλειοδοτική και προφορική και θα διεξαχθεί ενώπιον της αρμόδιας επιτροπής που έχουν ορίσει τα αρμόδια όργανα του Δήμου. 

2. Η δημοπρασία θα διενεργηθεί στο Δημαρχείο Σερβίων την ημέρα και ώρα που θα καθοριστεί με  την αναλυτική  διακήρυξη Δημάρχου. Σε περίπτωση που η δημοπρασία αποβεί άκαρπη, για οποιοδήποτε λόγο, θα επαναληφθεί μετά από μία εβδομάδα την ίδια ημέρα και ώρα και στον ίδιο χώρο.

3. Στην δημοπρασία γίνονται όλα τα φυσικά και νομικά  πρόσωπα καθώς και Δασικοί Συνεταιρισμοί, που πληρούν τους όρους του Ν. 4423/2016 «Δασικές Συνεταιριστικές Οργανώσεις και άλλες διατάξεις».

4. Για να γίνει κάποιος δεκτός στη δημοπρασία, θα πρέπει να καταθέσει στην επιτροπή δημοπρασίας, τα κάτωθι δικαιολογητικά:

· Φωτοαντίγραφο αστυνομικής ταυτότητας αν είναι φυσικό πρόσωπο αν πρόκειται για νομικό πρόσωπο ή  δασικός συνεταιρισμός οφείλει να προσκομίσει σχετικό παραστατικό εκπροσώπησης (ειδικό συμβολαιογραφικό πληρεξούσιο ή απόφαση διοικητικού συμβουλίου)

· Δημοτική Ενημερότητα  από το Δήμο Σερβίων

· Ασφαλιστική ενημερότητα σε ισχύ 

· Φορολογική Ενημερότητας σε ισχύ

· Αντίγραφο Ποινικού Μητρώου σε ισχύ. 

· Για τα νομικά πρόσωπα ή τους Δασικούς Συν/σμούς Αντίγραφο Ποινικού Μητρώου του νόμιμου εκπροσώπου

· Βεβαίωση έναρξης επαγγέλματος από την αρμόδια ΔΟΥ με  όλες τις μεταβολές, από την οποία να προκύπτει η ενασχόληση με υλοτομικές-δασοκομικές εργασίες.

· Βεβαίωση εγγραφής στο Περιφερειακό Μητρώο Εμπόρων ή/και στο Περιφερειακό Μητρώο Φορέων Εκμετάλλευσης της Κ.Υ.Α 1346227/5835/2015 (ΦΕΚ 2872/Β΄)

· Πιστοποιητικό εγγραφής στο Μητρώο Δασικών Συνεταιριστικών Οργανώσεων και Δασεργατών από την οικεία Δ/νση Δασών (μόνο για τους Δασικούς Συνεταιρισμούς)

· Έγκριση καταστατικού από το Ειρηνοδικείο, σε περίπτωση Δασικού Συνεταιρισμού

· Εγγυητική επιστολή αναγνωρισμένης Τράπεζας ή του Ταμείου Παρακαταθηκών και Δανείων ποσού ίσο με το ένα δέκατο(1/10) του οριζόμενου ελάχιστου ορίου πρώτης προσφοράς της διακήρυξης και συγκεκριμένα εγγυητική συμμετοχής με 

· Υπεύθυνη Δήλωση ότι έχουν λάβει γνώση τους όρους διακήρυξης 

Σε περίπτωση που ο ενδιαφερόμενος δεν προσκομίσει κάποιο από τα ανωτέρω δικαιολογητικά, αποκλείεται η συμμετοχή του στη δημοπρασία. 

Η εγγυητική επιστολή συμμετοχής του τελευταίου μειοδότη θα αντικατασταθεί με όμοια, ποσού ίσου με το 1/10 του μισθώματος που θα επιτευχθεί στην δημοπρασία, για την καλή εκτέλεση ων όρων της σύμβασης κατά την υπογραφή της  σύμβασης .
Σε περίπτωση υποψηφίου μειοδότη υλοτόμου στο όνομα του οποίου εκκρεμεί οφειλή από οποιαδήποτε αιτία σε προηγούμενη υλοτομία, για να μπορεί να συμμετάσχει θα πρέπει να αποπληρώσει όλες τις παλιές υποχρεώσεις του είτε υπέρ Δήμου είτε υπέρ τρίτων.
Ο ανάδοχος υποχρεούται να παρουσιάσει αξιόχρεο εγγυητή, ο οποίος θα πρέπει απαραιτήτως να προσκομίσει:

· Φωτοτυπία ΑστυνομικήςΤαυτότητας

· Αποδεικτικό Φορολογικής Ενημερότητας 

· Αποδεικτικό Ασφαλιστικής Ενημερότητας

· Αποδεικτικό Δημοτικής Ενημερότητας

άλλως δεν δικαιούται συμμετοχής στη διαδικασία ως εγγυητής. Ο εγγυητής θα υπογράψει τα πρακτικά της δημοπρασίας και θα είναι εξ ολοκλήρου υπεύθυνος με τον μειοδότη για την εκπλήρωση των όρων της σύμβασης.

5. Κατώτατο όριο πρώτης προσφοράς για τα 414m3(592 χ.κ.μ.,290 ton) καυσόξυλα δρυός, προτείνεται το ποσό των 12€/χ.κ.μ., χωρίς ΦΠΑ 24%, των ασφαλιστικών εισφορών κλπ. κρατήσεων. Η ελάχιστη αντιπροσφορά ορίζεται σε 0,50 ευρώ για τα δασικά προϊόντα δρυός. Τα στρογγύλια και οι σχίζες, που τυχόν θα προκύψουν, θα έχουν ίδια τιμή ανά χωρικό κυβικό μέτρο με τα καυσόξυλα. Η τιμή υλοτομίας που θα προκύψει θα είναι το ποσό που θα καταβληθεί από τους μονίμους κατοίκους της Τ. Κ. Μεταξά που έχουν δικαίωμα να προμηθευτούν καυσόξυλα για το έτος 2024.

6. Για να γίνει κάποιος δεκτός στη δημοπρασία πρέπει να καταθέσει στην αρμόδια επιτροπή δημοπρασία, εγγύηση συμμετοχής 10% επί της προβλεπόμενης αξίας των δασικών προϊόντων με βάση τις τιμές εκκίνησης  ανά υποτμήμα, ήτοι: 710,40 € (12 * 592 * 10%)
Οι εγγυητικές επιστολές  συμμετοχής στην δημοπρασία θα κατατεθούν σε γραμμάτιο είσπραξης από το Ταμείο Παρακαταθηκών & Δανείων ή ισόποση εγγυητική αναγνωρισμένης Τράπεζας. Όλες οι εγγυητικές εκτός  του μειοδότη  θα επιστραφούν μετά το τέλος της δημοπρασίας  στους συμμετέχοντες.  Η εγγυητική του μειοδότη θα επιστραφεί  μετά το πέρας των εργασιών  και κατόπιν Βεβαίωσης του Προέδρου της Δημοτικής Κοινότητας Μεταξά ότι οι εργασίες έχουν εκτελεστεί κανονικά.

7. Ο ανάδοχος υποχρεούται να ενεργεί απαρέγκλιτα σύμφωνα με τον εγκεκριμένο Πίνακα Υλοτομίας του Δημοτικού Δάσους Μεταξά και τις υποδείξεις του Δασαρχείου Κοζάνης. Επίσης υποχρεούται να προστατεύει το δάσος και να μην προκαλεί σ’ αυτό φθορές, λαμβάνοντας τα ενδεικνυόμενα προληπτικά μέτρα για ενδεχόμενο κίνδυνο πυρκαγιάς. 

8. Ο ανάδοχος υποχρεούται να υλοτομήσει και να αποκομίσει την ξυλεία εντός της περιόδου ισχύος της άδειας απολήψεως απαραιτήτως, εκτός αν δεν το επιτρέψουν εξαιρετικές καιρικές συνθήκες (θεομηνίες) ή άλλη ανωτέρα βία (ατύχημα χωρίς υπαιτιότητά του) που όμως να εναπόκειται αποκλειστικά στην κρίση του Δήμου.

9. Μετά την υπογραφή του συμφωνητικού μεταξύ του Δήμου (που εκπροσωπείται βάσει Νόμου από τον Δήμαρχο) και του αναδόχου και την χορήγηση της άδειας απολήψεως από τον Δήμο, ο ανάδοχος με δική του ευθύνη θα φροντίσει ευθύς αμέσως για την εγκατάστασή του υπό την μέριμνα και εποπτεία του Δασαρχείου Κοζάνης.

10. Μετά την εγκατάστασή του από το Δασαρχείο Κοζάνης, ο ανάδοχος οφείλει να ξεκινήσει την υλοτομία εντός εύλογου χρονικού διαστήματος - όχι πέραν των 10 ημερών - εκτός αν δεν το επιτρέψουν εξαιρετικές καιρικές συνθήκες (θεομηνία) ή άλλη ανωτέρα βία.

11. Το λήμμα καυσόξυλων για τις ατομικές ανάγκες των κατοίκων της Κοινότητας Μεταξά για το έτος 2026 είναι 414m3 (592χ.κ.μ. ή 290 ton).

12. Απαγορεύεται οποιαδήποτε απόληψη καυσόξυλων από άλλη θέση εκτός της προβλεπόμενης από τον Πίνακα Υλοτομίας της Διαχειριστικής μελέτης.

13. Ο Ανάδοχος έχει την ευθύνη αποζημίωσης προς τον Δήμο για κάθε βλάβη που θα προξενήσει στο δάσος, χωρίς την επέμβαση των δικαστηρίων, να παρέχει σε αυτόν κάθε ζητούμενη πληροφορία και να δέχεται χωρίς αντίρρηση κάθε μέτρο που ήθελε να λάβει ο Δήμος ως προς την ζύγιση ή μέτρηση των δασικών προϊόντων.

14. Επιπλέον ο ανάδοχος έχει την ευθύνη καθαρισμού των μονοπατιών και γενικά των χώρων υλοτόμησης από τα υποπροϊόντα υλοτομίας (κλαδιά, φλοιούς, ξύλα), του χώρου καταυλισμού, καθώς και την απομάκρυνση όλων των απορριμμάτων (χρησιμοποιημένα ανταλλακτικά, δοχεία καυσίμων κλπ) που προέκυψαν κατά τη διάρκεια των υλοτομικών και συγκομιστικών εργασιών.

15. Ο ανάδοχος υποχρεούται να συγκεντρώνει και να στοιβάζει τα καυσόξυλα σε δασόδρομο, ώστε να μπορούν εύκολα να φορτώνονται και να μεταφέρονται .Η καταμέτρηση – εξέλεγξη των δασικών προϊόντων θα γίνεται στον τόπο της υλοτομίας από το Δασαρχείο Κοζάνης και τα καυσόξυλα θα διαμορφώνονται σε κανονικά φορτία και θα καταμετρούνται στο χώρο συγκέντρωσης. Στη διαδικασία καταμέτρησης θα είναι οπωσδήποτε παρόν ο Πρόεδρος της Δημοτικής Κοινότητας Μεταξά του Δήμου Σερβίων. Αντίγραφα ή διπλότυπα από τα πρωτοκόλλα εξέλεγξης δασικών προϊόντων και τα δελτία μεταφοράς, θα παραδίδονται στον Πρόεδρο της Δημοτικής Κοινότητας Μεταξά κατά τη ζύγιση ή μέτρηση των προϊόντων.

16. Η μεταφορά από το σημείο φόρτωσης προς τις οικίες των δικαιούχων θα γίνεται με μεταφορικά μέσα που θα έχουν το δικαίωμα της μεταφοράς αυτής και φέρουν το δελτίο μεταφοράς, η δε δαπάνη μεταφοράς των καυσόξυλων θα βαρύνει τους δικαιούχους. Τα δελτία μεταφοράς θα συμπληρώνονται με όλα τα στοιχεία που αναγράφονται σ’ αυτά, πριν ξεκινήσει το μεταφορικό μέσο για να πραγματοποιήσει την μεταφορά. Η σειρά η οποία θα τηρείται για την φόρτωση θα καθορίζεται από τον ανάδοχο υλοτόμο.

17. Η μεταφορά των δασικών προϊόντων από τους τόπους πρώτης συγκέντρωσης προς άλλους χώρους θα γίνεται μόνο τις εργάσιμες ημέρες και όχι αργίες και Κυριακές.

18. Ο Ανάδοχος που θα διακινήσει δασικά προϊόντα, υποχρεούται να ενημερώνει τους εκπροσώπους του Δήμου Σερβίων από την προηγούμενη ημέρα. Τα δασικά προϊόντα θα μεταφέρονται βάσει καταμέτρησης από το Δασαρχείο Κοζάνης. Κάθε διακίνηση δασικών προϊόντων από τον ανάδοχο χωρίς την ενημέρωση του Δήμου θεωρείται παράβαση, θα διώκεται ποινικά και ο μισθωτής θα κηρύσσεται έκπτωτος.

19. Ο Δήμος ουδεμία υποχρέωση έχει για διάνοιξη – συντήρηση – επισκευή των δρόμων πρόσβασης στους χώρους διενέργειας της υλοτομίας ή παραλαβής των καυσόξυλων.

20. Σε περίπτωση αδυναμίας του αναδόχου να ανταποκριθεί στην περάτωση του έργου σε εύλογο χρονικό διάστημα, ήτοι προ της έλευσης κακών καιρικών συνθηκών απαγορευτικών για την μεταφορά των καυσόξυλων, ο Δήμαρχος θα μπορεί να αναθέτει σε άλλον απευθείας την περάτωση του έργου, κηρύσσοντας έκπτωτο τον μειοδότη της δημοπρασίας 

21. Η είσπραξη του τιμήματος για λογαριασμό του αναδόχου από τους παραλήπτες δικαιούχους καυσόξυλων θα γίνεται από τον ίδιο τον ανάδοχο, ο οποίος είναι υπεύθυνος για την σύνταξη και χορήγηση αποδεικτικού παραστατικού στον κάθε δικαιούχο. Αντίγραφα αυτών θα δοθούν στον Πρόεδρο της Δημοτικής Κοινότητας Μεταξά για να κατατεθούν στο αρχείο του Δήμου. Η δημοτική αρχή ουδεμία ευθύνη φέρει για την οικονομική διαχείριση των συγκομιστικών εργασιών των σχετικών με την παρούσα.

22. Ο ανάδοχος δεν αποκτά κανένα δικαίωμα πέραν της χρονικής περιόδου καυσοξύλευσης των ατομικών αναγκών.

23. Απαγορεύεται στον ανάδοχο και σε οποιονδήποτε άλλο, να παραχωρεί ή να πουλάει καυσόξυλα σε άλλους μη κατοίκους της Δημοτικής Κοινότητας ή σε άτομα που δεν δικαιούνται καυσόξυλα.

24. Περίληψη της διακήρυξης της δημοπρασίας θα δημοσιευθεί στον πίνακα ανακοινώσεων του Δήμου, στην ιστοσελίδα του Δήμου και στην Τοπική Κοινότητα.

25. Οι παραβάτες των όρων και των διατάξεων της παρούσης απόφασης διώκονται και τιμωρούνται σύμφωνα με τη Δασική Νομοθεσία.

26. Ο έλεγχος της όλης διαδικασίας να γίνει από την Επιτροπή που αποφάσισε το Τοπικό Συμβούλιο της Κοινότητας Μεταξά. 
27. Θα δοθούν 150 χωρικά δωρεάν σε όσους έκαναν αίτηση και καθίστανται δικαιούχοι με την προϋπόθεση τα κυβικά αυτά να δοθούν σε διαφορετικές οικίες.
Ο ΔΗΜΑΡΧΟΣ

Χρήστος ΕΛΕΥΘΕΡΙΟΥ









